ข้าวหมูแดงเจ้าดังที่มาเปิดร้านสาขาในซอยเซนต์หลุยส์ 

เรื่องคุณภาพและความอร่อยนั้น รับรองได้ว่าเหมือนร้านดั้งเดิมตรงวัดไตรมิตร เพราะวัตถุดิบส่งตรงมาจากที่นั่น วันนั้นพอดีไปถึงเร็ว เห็นร้านเปิดก็พุ่งตรงไปสั่ง คนขายบอกรอหมูจากร้านอยู่ ซักครู่นะครับ รอไปค่ะ พอหมูมาคนขายก็จัดตามออเดอร์ก่อนหลัง คนสั่งกลับบ้านมากพอๆกับคนนั่งทานในร้าน

เราสั่งข้าวหมูแดงทุกอย่างแบบธรรมดา (50 บาท) ได้เครื่องโปะหน้ามาจนแทบไม่เห็นข้าวเลยค่ะ หมูแดงชิ้นไม่เล็ก หมูกรอบชิ้นเต็มคำ กุนเชียงหอมๆ และไข่ต้มสีสวย เอกลักษณ์ของร้านนี้ อร่อยคุ้มที่นั่งรอค่ะ ^^
